**ÚRAD PRÁCE, SOCIÁLNYCH VECÍ A RODINY NÁMESTOVO**

**Námestie A. Bernoláka 381/4, 029 01 Námestovo**

**ANALÝZA A  PROGNÓZA**

**VÝVOJA NA TRHU PRÁCE**

**rok 2014**

**Predkladá: PhDr. Miroslav Gabara**

riaditeľ ÚPSVaR Námestovo

**1.PREDPOKLADY A OBMEDZENIA ROZVOJA REGIÓNU**

* 1. **Geografické charakteristiky**

Úrad práce, sociálnych vecí a rodiny Námestovo územne pozostáva z 2 okresov: Námestovo a Tvrdošín.

Okresy Námestovo a Tvrdošín majú hraničnú polohu a rozprestierajú sa na rozlohe 1 169 km2, čo tvorí 70% územia Oravy. Sever okresov tvorí hranica s Poľskou republikou. Na západe je naším susedom okres Čadca, na juhu a juhovýchode okresy Dolný Kubín a Liptovský Mikuláš. Územie Oravy patrí administratívne do Žilinského kraja.

Výhodou regiónu je dobrá geografická a dopravná poloha – hranice s Poľskou republikou, vysoký potenciál rozvoja cestovného ruchu – zvlášť atraktívne a zachovalé prírodné prostredie, veľký podiel chránených území, geomorfologické a klimatické predpoklady pre celoročnú turistiku, viaceré športy a kúpeľníctvo. Nedostatočné využitie tohto potenciálu spôsobuje predovšetkým nevyhovujúca kvalita existujúcich komunikácií, absencia železničnej siete v okrese Námestovo, nevybudovaná diaľničná dopravná sústava.

V poslednom období sa vybudoval väčší počet hotelov a penziónov, ktoré svojim moderným vybavením poskytujú vysokú úroveň služieb cestovného ruchu. Mnohé z nich však v dôsledku globálnej hospodárskej krízy zaznamenali veľmi nízky záujem o poskytnutie ponúkaných služieb v oblasti cestovného ruchu a turizmu, čo výraznejšie pocítil hlavne región okresu Tvrdošín. Do konca roka 2015 neočakávame výraznú zmenu tejto situácie.

* 1. **Demografia**

Obyvateľstvo okresu Námestovo je sústredené do 24 sídel s celkovým počtom 60 653 trvale žijúcich obyvateľov (stav k 31.12.2013, zdroj ŠÚ SR). Hustota obyvateľstva je 88 obyvateľov na km2. Okres Tvrdošín má 15 sídiel s celkovým počtom 36 037 obyvateľov a hustotou obyvateľstva 75 obyvateľov na km2.

Charakteristickým znakom demografického vývoja oboch našich okresov je priaznivý populačný index obyvateľstva v porovnaní s ostatným územím Slovenska. Naše okresy charakterizuje v rámci Žilinského kraja niekoľko pozitívnych prvenstiev: najvyššia pôrodnosť, najnižšia úmrtnosť, najvyšší prirodzený prírastok, v okrese Námestovo je dlhodobo najvyšší podiel detskej zložky, podiel obyvateľov v predproduktívnom veku je takmer trojnásobný ako podiel obyvateľov v poproduktívnom veku.

Výhodou regiónu je teda stabilizovaný typ populácie s priaznivým indexom vitality a reprodukcie pracovnej sily a tiež kvalitný ľudský potenciál s pomerne dobrou vzdelanostnou a kvalifikačnou úrovňou.

# **2. trh práce**

**2.1. Stav a vývoj rozsahu a štruktúry zamestnanosti**

V okrese Námestovo bolo k 31.12.2014 registrovaných 7 414 fyzických osôb - podnikateľov a 1 218 právnických osôb. Z uvedeného počtu právnických osôb bolo 813 (66,75%) podnikov zameraných na tvorbu zisku a 405 (33,25%) neziskových inštitúcií. V okrese Tvrdošín bolo 3 576 fyzických osôb – podnikateľov a 914 právnických subjektov, z toho podniky zamerané na tvorbu zisku v počte 619 (67,72%) a neziskové inštitúcie v počte 295 (32,28%).

* **PRÁVNICKÉ OSOBY - podnikateľské subjekty (podniky) a neziskové organizácie**

Oproti minulému obdobiu sme v obidvoch okresoch zaznamenali nárast podnikov zameraných na tvorbu zisku ako aj nárast neziskových inštitúcií. Najpočetnejšiu skupinu z podnikov tvoria spoločnosti s ručením obmedzeným (v okrese Námestovo tvoria 85,61% podiel a v okrese Tvrdošín 85,46% podiel). V skupine neziskových inštitúcií tvoria najväčší podiel v obidvoch okresoch združenia.

Podľa zaradenia podnikov podľa štatistickej klasifikácie ekonomických činností SK NACE rev.2 v okrese Námestovo prevažujú podniky v kategórii veľkoobchod, maloobchod, oprava motorových vozidiel a motocyklov (30% podnikov), stavebníctvo (20% podnikov) a priemyselná výroba (14 % podnikov). V okrese Tvrdošín majú prevahu podniky v kategórii veľkoobchod, maloobchod, oprava motorových vozidiel a motocyklov (40% podnikov), a priemyselná výroba (13 % podnikov) a stavebníctvo (8% podnikov).

* **PREHĽAD NAJVÄČŠÍCH ZAMESTNÁVATEĽOV**

**Najväčší zamestnávatelia okresu Námestovo:**

* ZTS Strojárne, s.r.o. Námestovo (výroba strojov a zariadení i. n.)
* JOHNSON CONTROLS Lučenec, s.r.o., odštepný závod Námestovo

(výroba automobilových interiérov)

* COOP Jednota Námestovo, SD (obchodná činnosť)
* STREŠNÉ CENTRUM, s.r.o., Námestovo (špecializované stavebné práce)
* MBM-STAV, s.r.o., Námestovo (výstavba budov)
* AVEX electronics, s.r.o., Oravská Lesná (výroba elektrických zariadení)
* Strojárne, s.r.o., Námestovo (výroba strojov a zariadení i. n.)
* Úrad práce, sociálnych vecí a rodiny Námestovo (verejná správa a obrana)
* AWS - Slovakia, s.r.o., Vavrečka (výroba elektronických komponentov)
* CRT electronic, s.r.o., Oravská Lesná (výroba elektronických komponentov)
* Gymnázium Antona Bernoláka Námestovo (vzdelávanie)
* Mesto Námestovo (verejná správa a obrana)
* Spojená škola internátna, M. Urbana 160/45, Námestovo(vzdelávanie)
* Stredná odborná škola technická Námestovo (vzdelávanie)
* DAKNA Námestovo, družstvo (pestovanie plodín a chov zvierat)
* A P I A G R A, klimatizácia a vetranie, spol. s r.o. , Zubrohlava (výroba strojov a zariadení)

**Najväčší zamestnávatelia okresu Tvrdošín:**

* Panasonic Industrial Devices Slovakia s.r.o., Trstená (výroba spotrebnej elektroniky)
* Hornooravská nemocnica s poliklinikou, Trstená (zdravotníctvo)
* COOP Jednota Trstená, SD (obchodná činnosť)
* TEMPO KONDELA, Tvrdošín (obchodná činnosť)
* HYDAC Electronic, s.r.o., Tvrdošín (výroba elektrických zariadení)
* Domov sociálnych služieb a zariadenie pre seniorov Tvrdošín (starostlivosť v pobytových zariadeniach)
* Poľnohospodárske družstvo Trsteník, Trstená (pestovanie plodín a chov zvierat)
* Mesto Tvrdošín (verejná správa a obrana)
* XPS SLOVAKIA, s.r.o., Nižná (výroba strojov a zariadení)
* Spojená škola Nižná (vzdelávanie)
* HS electronic, spol. s r.o., Nižná (výroba elektrických zariadení)
* ELKOND HHK, a.s., Trstená (výroba elektrických zariadení)
* Mesto Trstená (verejná správa a obrana)
* PLASTKOVO s.r.o., Nižná (výroba kovových konštrukcií okrem strojov a zariadení)
* EDM, s.r.o., Nižná (výroba elektrických zariadení)

Ako vidieť, strategické podniky sú sústredené do niekoľkých miest a obcí: Námestovo, Oravská Lesná, Tvrdošín, Trstená a Nižná.

Nasledujúca tabuľka uvádza **prehľad podnikov podľa** **veľkostnej štruktúry**

**stav k 31.12.2014**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Územie** | **Podniky spolu 1)** | **v tom podľa počtu zamestnancov** | | | | | | |
| ***0 – 9*** | ***10 – 19*** | ***20 – 49*** | ***50–249*** | ***250–499*** | ***500 – 999*** | ***1 000 a viac*** |
| **Námestovo** | **813** | **700** | **54** | **38** | **18** | **3** | **-** | **-** |
| **Tvrdošín** | **619** | **559** | **23** | **15** | **19** | **1** | **1** | **1** |
| **Žilinský kraj** | 19 125 | 17 323 | 914 | 501 | 321 | 38 | 17 | 11 |

(zdroj: ŠÚSR) 1) vrátane podnikov s nezisteným počtom zamestnaných osôb

V medziročnom porovnaní celkovo pribudlo v okrese Námestovo 69 podnikov, v okrese Tvrdošín 64 podnikov. K najväčším zmenám v okresoch Žilinského kraja všeobecne došlo v podnikoch s malým počtom zamestnancov. Podniky do 10 zamestnancov zaznamenali v okrese Námestovo 10,41% nárast (66 podnikov), v okrese Tvrdošín 13,16% nárast (65 podnikov).

* **FYZICKÉ OSOBY - PODNIKATELIA – živnostníci, podnikatelia podnikajúci v slobodných povolaniach a samostatne hospodáriaci roľníci**

Z registrovaných 7 414 fyzických osôb - podnikateľov (3% nárast oproti roku 2013) v okrese Námestovo tvorili 96% podiel živnostníci. Zvyšný podiel tvorili fyzické osoby – podnikatelia podnikajúci v slobodných povolaniach 2% a samostatne hospodáriaci roľníci 2%. V roku 2014 živnostníci podnikali prevažne v oblasti stavebníctva až 52%, druhou oblasťou bola priemyselná výroba 24% a treťou najpočetnejšou oblasťou bol veľkoobchod, maloobchod, oprava motorových vozidiel a motocyklov 9%. V okrese Tvrdošín z registrovaných 3 576 fyzických osôb – podnikateľov (0,25% nárast oproti roku 2013) tvorilo 95% živnostníkov, 3% tvorili podnikatelia podnikajúci v slobodných povolaniach a 2% samostatne hospodáriaci roľníci. 34% živnostníkov podnikalo prevažne v oblasti stavebníctva, 19% v oblasti priemyselnej výroby a rovnako 19% v oblasti veľkoobchodu, maloobchodu, opravy motorových vozidiel a motocyklov.

# **2.2 Voľné pracovné miesta**

**Prítok VPM v období rokov 2009 – 2014**

|  |  |  |  |  |  |  |
| --- | --- | --- | --- | --- | --- | --- |
| **Rok** | **2009** | **2010** | **2011** | **2012** | **2013** | **2014** |
| Priemerný mesačný prítok VPM – okresy spolu | 81 | 66 | 66 | 33 | 33 | 121 |
| Okres Námestovo | 59 | 57 | 47 | 26 | 24 | 99 |
| Okres Tvrdošín | 22 | 9 | 19 | 7 | 9 | 17 |

V roku **2014** bolo na Úrade práce, sociálnych vecí a rodiny Námestovo nahlásených **1 450** voľných pracovných miest od 662 zamestnávateľov, z toho **1 192** (82,2%) v okrese Námestovo a **258** (17,8%) v okrese Tvrdošín.

Najväčší nedostatok kvalifikovaných pracovných síl v roku 2014 z hľadiska profesijnej štruktúry bol v profesiách: čašník, administratívny pracovník, stavebný robotník, predavač, pomocný / manipulačný pracovník, kuchár, krajčír, stolár, automechanik, operátor vo výrobe, účtovník, učiteľ, zvárač, obrábač kovov, zámočník, vodič, elektrikár. Deficit pracovnej sily je v profesiách: lekári – rôzne odbory, špeciálny pedagóg, fyzioterapeut, zootechnik, učiteľ ZUŠ, majster odbornej výchovy, špecialisti - manažéri v elektrotechnickej a strojárskej výrobe. Hlavným dôvodom je nedostatok UoZ, ktorí majú potrebnú kvalifikáciu a študijný odbor, prípadne aj prax v požadovanom odbore.

Pri získavaní VPM agenti pre pracovné miesta kontaktujú zamestnávateľov osobne, telefonicky aj prostredníctvom portálu ISTP. V roku 2014 bolo prostredníctvom ISTP nahlásených 835 VPM. Ku koncu roka 2014 bolo na tomto pracovnom portáli zaregistrovaných cca 163 zamestnávateľov (117 z okresu Námestovo a 46 z okresu Tvrdošín).

V roku **2014** bolo realizovaných 33 výberových konaní pre 23 zamestnávateľov. Väčšina výberových konaní bola zameraná obsadzovanie voľných pracovných miest v chránených dielňach alebo v rámci Národného projektu č. XXI - "Podpora vytvárania pracovných miest", cieľová skupina do 29 rokov, uchádzači o zamestnanie vedení v evidencii ÚPSVaR min. 3 mesiace a Národného projektu č. XXI/A - "Podpora vytvárania pracovných miest", cieľová skupina do 29 rokov, uchádzači o zamestnanie vedení v evidencii ÚPSVaR minimálne 1 mesiac. Na výberových konaniach bol výber z uchádzačov o zamestnanie zameraný hlavne na pracovné pozície ako: administratívny pracovník, čašník, predavač, kuchár, pomocný pracovník, zvárač, obrábač kovov, zámočník.

V roku **2014** bolo UoZ vydaných 2049 odporúčaní do zamestnania – z toho na pracovisku v Námestove a Zákamenné – 1609 a na pracovisku Tvrdošín – 440 odporúčaní do zamestnania na voľné pracovné miesta.

**2.3 Stav a vývoj nezamestnanosti**

Vývoj nezamestnanosti v oboch okresoch mal až do roku 2008 klesajúci charakter s výraznou cyklickou zložkou. Prudký nárast nezamestnanosti v dôsledku dopadov svetovej hospodárskej krízy bol spomalený až v poslednom štvrťroku 2009.

Vývoj miery nezamestnanosti v rokoch 2005-2014 zachytávajú nasledovné grafy:

**Okres Námestovo**

**Okres Tvrdošín**

Aj v roku 2015 očakávame zachovanie cyklickosti vo vývoji evidencie UoZ spôsobenú zamestnávaním ľudí nášho regiónu v zamestnaniach sezónneho charakteru ako stavebné a cestné práce, zamestnanie v oblasti lesníctva a poľnohospodárstva. V mesiaci jún 2015 očakávame prítok absolventov hlavne vysokoškolského štúdia, v septembri 2015 nárast absolventov stredných škôl.

2.4 Štruktúra uchádzačov o zamestnanie

**Upozorňujeme, že nasledujúce štatistické údaje za rok 2012 a 2013 sú ku dňu spracovania tejto analýzy predbežného charakteru, nakoľko po nasadení nového IS prebieha konsolidácia a synchronizácia údajovej základne a doladenie spôsobu spracovania jednotlivých štatistických ukazovateľov.**

Úrad PSVaR Námestovo evidoval v roku 2014 v priemere 6 235 UoZ (4 040 UoZ v okrese Námestovo a 2 195 UoZ v okrese Tvrdošín).

Priemerná miera nezamestnanosti v okrese Námestovo bola 13,61 %, medziročne poklesla o 1,14 percentuálneho bodu. V okrese Tvrdošín bola priemerná miera nezamestnanosti na úrovni 11,63%, čo znamená pokles o 1,39 percentuálneho bodu oproti predchádzajúcemu roku.

Uchádzači o zamestnanie **podľa veku** a ich podiel na celkovom počte UoZ

**Okres Námestovo**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009** | **Rok 2010** | **Rok 2011** | **Rok 2012** | **Rok 2013** | **Rok 2014** |
| **Do 19 rokov** | **66** | **92** | **89** | **265** | **232** | **192** |
| *Podiel* | *2,17%* | *2,68%* | *2,39%* | *6,63%* | *5,33%* | *4,75%* |
| **20 - 29 rokov** | **877** | **1098** | **1325** | **1308** | **1369** | **1220** |
| *Podiel* | *28,86%* | *31,99%* | *35,65%* | *32,70%* | *31,42%* | *30,19%* |
| **30 - 39 rokov** | **697** | **734** | **772** | **838** | **894** | **840** |
| *Podiel* | *22,93%* | *21,39%* | *20,77%* | *20,95%* | *20,52%* | *20,79%* |
| **40 - 49 rokov** | **736** | **778** | **797** | **861** | **1026** | **961** |
| *Podiel* | *24,22%* | *22,67%* | *21,44%* | *21,52%* | *23,54%* | *23,78%* |
| **nad 50 rokov** | **663** | **730** | **734** | **728** | **836** | **828** |
| *Podiel* | *21,82%* | *21,27%* | *19,75%* | *18,20%* | *19,19%* | *20,48%* |

**Okres Tvrdošín**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009** | **Rok 2010** | **Rok 2011** | **Rok 2012** | **Rok 2013** | **Rok 2014** |
| **Do 19 rokov** | **46** | **49** | **37** | **123** | **105** | **94** |
| *Podiel* | *2,17%* | *2,12%* | *1,67%* | *5,50%* | *4,39%* | *4,29%* |
| **20 - 29 rokov** | **776** | **866** | **849** | **795** | **825** | **727** |
| *Podiel* | *36,59%* | *37,41%* | *38,42%* | *35,52%* | *34,49%* | *33,12%* |
| **30 - 39 rokov** | **465** | **500** | **477** | **486** | **539** | **508** |
| *Podiel* | *21,92%* | *21,60%* | *21,58%* | *21,72%* | *22,53%* | *23,14%* |
| **40 - 49 rokov** | **402** | **425** | **404** | **426** | **465** | **430** |
| *Podiel* | *18,95%* | *18,36%* | *18,28%* | *19,03%* | *19,44%* | *19,60%* |
| **nad 50 rokov** | **432** | **475** | **443** | **408** | **458** | **435** |
| *Podiel* | *20,37%* | *20,51%* | *20,05%* | *18,23%* | *19,15%* | *19,84%* |

V oboch okresoch sme zaznamenali v roku 2014 pokles počtu UoZ vo všetkých vekových kategóriách.

Uchádzači o zamestnanie **podľa dosiahnutého stupňa vzdelania**

**Okres Námestovo**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009** | **Rok 2010** | **Rok 2011** | **Rok 2012** | **Rok 2013** | **Rok 2014** |
| **STUPEŇ 10, 11 (0, 1)** | **642** | **683** | **688** | **695** | **782** | **680** |
| *Podiel* | *21,13%* | *19,90%* | *18,51%* | *18,33%* | *17,94%* | *16,82%* |
| **STUPEŇ 12, 13 (2, 3)** | **1312** | **1526** | **1582** | **1593** | **1904** | **1787** |
| *Podiel* | *43,17%* | *44,47%* | *42,56%* | *42,02%* | *43,69%* | *44,23%* |
| **STUPEŇ 14 (4,6)** | **806** | **876** | **1025** | **1079** | **1207** | **1105** |
| *Podiel* | *26,52%* | *25,52%* | *27,57%* | *28,47%* | *27,69%* | *27,35%* |
| **STUPEŇ 15 (5)** | **88** | **114** | **123** | **123** | **136** | **134** |
| *Podiel* | *2,90%* | *3,32%* | *3,31%* | *3,24%* | *3,12%* | *3,33%* |
| **STUPEŇ 16, 17 (7)** | **63** | **88** | **114** | **102** | **99** | **90** |
| *Podiel* | *2,07%* | *2,56%* | *3,07%* | *2,69%* | *2,27%* | *2,24%* |
| **STUPEŇ 18,19 (8, 9)** | **128** | **145** | **185** | **199** | **230** | **242** |
| *Podiel* | *4,21%* | *4,23%* | *4,98%* | *5,25%* | *5,29%* | *6,00%* |

**Okres Tvrdošín**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009** | **Rok 2010** | **Rok 2011** | **Rok 2012** | **Rok 2013** | **Rok 2014** |
| **STUPEŇ 10, 11 (0, 1)** | **347** | **370** | **337** | **300** | **324** | **282** |
| *Podiel* | *16,36%* | *15,98%* | *15,25%* | *14,39%* | *13,55%* | *12,86%* |
| **STUPEŇ 12, 13 (2, 3)** | **800** | **907** | **828** | **794** | **925** | **828** |
| *Podiel* | *37,72%* | *39,18%* | *37,47%* | *38,08%* | *38,67%* | *37,74%* |
| **STUPEŇ 14 (4,6)** | **695** | **729** | **736** | **727** | **813** | **739** |
| *Podiel* | *32,77%* | *31,49%* | *33,30%* | *34,87%* | *33,99%* | *33,65%* |
| **STUPEŇ 15 (5)** | **118** | **125** | **118** | **103** | **117** | **111** |
| *Podiel* | *5,56%* | *5,40%* | *5,34%* | *4,94%* | *4,89%* | *5,07%* |
| **STUPEŇ 16, 17 (7)** | **38** | **48** | **48** | **44** | **45** | **64** |
| *Podiel* | *1,79%* | *2,07%* | *2,17%* | *2,11%* | *1,88%* | *2,90%* |
| **STUPEŇ 18,19 (8, 9)** | **123** | **136** | **143** | **117** | **168** | **170** |
| *Podiel* | *5,80%* | *5,88%* | *6,47%* | *5,61%* | *7,02%* | *7,75%* |

**Legenda:**

**St.10 –** neukončené základné vzdelanie (bývalý kód 0)

**St.11 –** základné vzdelanie (bývalý kód 1)

**St.12 –** nižšie odborné vzdelanie(ukončená ZŠ a doklad o zaučení)

**St.13 –** stredné odborné vzdelanie (bývalé kódy 2,3)

**St.14 –** úplné stredné odborné vzdelanie (s mat., bývalé kódy 4,6)

**St.15 –** gymnázium (bývalý kód 5)

**St.16 –** vyššie odborné vzdelanie (na SŠ)

**St.17 –** vysokoškolské vzdelanie prvého stupňa (bývalý kód 7)

**St.18 –** vysokoškolské vzdelanie druhého stupňa (bývalý kód 8)

S**t.19 –** vysokoškolské vzdelanie tretieho stupňa (bývalý kód 9)

V štruktúre UoZ podľa stupňa vzdelania sme oproti minulému roku zaznamenali v absolútnom vyjadrení mierny nárast v kategóriách UoZ s ukončeným stupňom vzdelania 18, 19 (vysokoškolské vzdelanie druhého a tretieho stupňa) v okrese Námestovo a v okrese Tvrdošín pribudlo UoZ s ukončeným vyšším odborným vzdelaním, vysokoškolským vzdelaním prvého, druhého a tretieho stupňa. .

Stále najpočetnejšou skupinou sú UoZ s učňovským vzdelaním. V okrese Námestovo je to 44,23%, v okrese Tvrdošín 37,74% z celkového počtu UoZ. Prevaha nezamestnaných s nízkym stupňom vzdelania, s nízkymi teoretickými a praktickými vedomosťami a zručnosťami a ich zamestnanie je v regióne pretrvávajúcim problémom.

Uchádzači o zamestnanie **podľa dĺžky evidencie**

**Okres Námestovo**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009** | **Rok 2010** | **Rok 2011** | **Rok 2012** | **Rok 2013** | **Rok 2014** |
| **Do 3 mesiacov** | **1083** | **957** | **1070** | **1097** | **856** | **752** |
| *Podiel* | *35,64%* | *27,88%* | *28,79%* | *27,43%* | *19,64%* | *18,61%* |
| **4 - 6 mesiacov** | **698** | **673** | **757** | **787** | **813** | **644** |
| *Podiel* | *22,97%* | *19,61%* | *20,36%* | *19,68%* | *18,66%* | *15,95%* |
| **7 - 9 mesiacov** | **373** | **410** | **462** | **461** | **569** | **421** |
| *Podiel* | *12,27%* | *11,95%* | *12,43%* | *11,52%* | *13,06%* | *10,43%* |
| **10 - 12 mesiacov** | **207** | **298** | **289** | **346** | **440** | **316** |
| *Podiel* | *6,81%* | *8,68%* | *7,78%* | *8,65%* | *10,09%* | *7,81%* |
| **nad 12 mesiacov** | **678** | **1094** | **1139** | **1309** | **1680** | **1907** |
| *Podiel* | *22,31%* | *31,88%* | *30,64%* | *32,72%* | *38,55%* | *47,19%* |

**Okres Tvrdošín**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009** | **Rok 2010** | **Rok 2011** | **Rok 2012** | **Rok 2013** | **Rok 2014** |
| **Do 3 mesiacov** | **698** | **600** | **626** | **614** | **516** | **451** |
| *Podiel* | *32,91%* | *25,92%* | *28,33%* | *27,44%* | *21,57%* | *20,53%* |
| **4 - 6 mesiacov** | **515** | **436** | **418** | **457** | **454** | **384** |
| *Podiel* | *24,28%* | *18,83%* | *18,91%* | *20,42%* | *18,98%* | *17,47%* |
| **7 - 9 mesiacov** | **314** | **296** | **245** | **244** | **308** | **250** |
| *Podiel* | *14,80%* | *12,79%* | *11,09%* | *10,90%* | *12,88%* | *11,40%* |
| **10 - 12 mesiacov** | **182** | **224** | **160** | **179** | **227** | **180** |
| *Podiel* | *8,58%* | *9,68%* | *7,24%* | *8,00%* | *9,49%* | *8,22%* |
| **nad 12 mesiacov** | **412** | **759** | **761** | **744** | **887** | **930** |
| *Podiel* | *19,43%* | *32,78%* | *34,43%* | *33,24%* | *37,08%* | *42,37%* |

Najväčší medziročný nárast UoZ podľa dĺžky evidencie v okrese Námestovo sa prejavil v skupine UoZ v evidencii nad 12 mesiacov. V ostatných kategóriách sme zaznamenali pokles. Podobná situácia bola aj v okrese Tvrdošín. Najrizikovejšou skupinou uchádzačov o zamestnanie ostávajú aj naďalej UoZ v evidencii nad 12 mesiacov. Tvoria 47,19% všetkých UoZ v okrese Námestovo a 42,37% v okrese Tvrdošín.

**2.5 Osobitné kategórie nezamestnaných** **a ich** **podiel na celkovom počte UoZ**

**Okres Námestovo**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009**  **(priemer)** | **Rok 2010**  **(priemer)** | **Rok 2011**  **(priemer)** | **Rok 2012**  **(priemer)** | **Rok 2013**  **(priemer)** | **Rok 2014**  **(priemer)** |
| **UoZ**  **nad 50 rokov** | **636** | **725** | **729** | **717** | **834** | **825** |
| ***Podiel*** | *22,07%* | *21,56%* | *20,02%* | *17,93%* | *19,14%* | *20,43%* |
| **UoZ**  **AbsolventI** | **310** | **456** | **539** | **523** | **554** | **520** |
| ***Podiel*** | *10,77%* | *13,55%* | *14,80%* | *13,08%* | *12,71%* | *12,86%* |
| **UoZ evidovaní**  **nad 12 mesiacov** | **696** | **1107** | **1128** | **1339** | **1680** | **1935** |
| ***Podiel*** | *24,17%* | *32,92%* | *30,98%* | *33,48%* | *38,55%* | *47,90%* |
| **UoZ – zdravotne postihnutí** | **120** | **155** | **147** | **118** | **144** | **212** |
| ***Podiel*** | *5,76%* | *4,16%* | *4,61%* | *2,95%* | *3,30%* | *5,24%* |
| **UoZ - PRED ZARADENÍM DO EVIDENCIE UoZ NEMAL PRAVIDELNE PLATENÉ ZAMESTNANIE 12 KAL. MESIACOV** | **-** | **-** | **-** | **-** | **-** | **2887** |
| ***Podiel*** | *-* | *-* | *-* | *-* | *-* | *71,46%* |

**Okres Tvrdošín**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2009**  **(priemer)** | **Rok 2010**  **(priemer)** | **Rok 2011**  **(priemer)** | **Rok 2012**  **(priemer)** | **Rok 2013**  **(priemer)** | **Rok 2014**  **(priemer)** |
| **UoZ**  **nad 50 rokov** | **416** | **472** | **439** | **391** | **455** | **435** |
| ***Podiel*** | *20,58%* | *20,68%* | *20,22%* | *17,49%* | *19,02%* | *19,83%* |
| **UoZ**  **AbsolventI** | **235** | **297** | **300** | **257** | **266** | **269** |
| ***Podiel*** | *11,61%* | *12,99%* | *13,82%* | *11,46%* | *11,12%* | *12,26%* |
| **UoZ evidovaní**  **nad 12 mesiacov** | **391** | **733** | **764** | **743** | **887** | **949** |
| ***Podiel*** | *19,34%* | *32,09%* | *35,19%* | *33,20%* | *37,08%* | *43,24%* |
| **UoZ – zdravotne postihnutí** | **49** | **72** | **82** | **60** | **61** | **87** |
| ***Podiel*** | *2,82%* | *2,44%* | *3,14%* | *2,68%* | *2,55%* | *3,96%* |
| **UoZ - PRED ZARADENÍM DO EVIDENCIE UoZ NEMAL PRAVIDELNE PLATENÉ ZAMESTNANIE 12 KAL. MESIACOV** | **-** | **-** | **-** | **-** |  | **1612** |
| ***Podiel*** | *-* | *-* | *-* | *-* | *%* | *73,44%* |

Tabuľka zachytáva štruktúru sledovaných problémových skupín UoZ za obdobie rokov 2009 až 2014. Sú to skupiny UoZ, ktorým je potrebné zo strany ÚPSVaR Námestovo i naďalej venovať zvýšenú pozornosť.

* **UoZ nad 50 rokov**

Počet UoZ nad 50 rokov v priebehu roka 2014 oproti minulému obdobiu v obidvoch okresoch mierne klesol.

* **UoZ – absolventi škôl**

Priemerné hodnoty absolventov škôl v roku 2014 v absolútnom vyjadrení vzrástli v okrese Tvrdošín len veľmi mierne. V okrese Námestovo ich počet mierne klesol no ich podiel na celkovom počte UoZ daného roka však mierne vzrástol. Pri zamestnávaní tejto znevýhodnenej skupiny UoZ aj naďalej však platí, že zamestnávatelia v prípade záujmu obsadenia nových pracovných miest často uprednostňujú svojich predchádzajúcich zamestnancov s praxou v danom odbore pred absolventmi bez praxe.

* **UoZ v evidencii nad 12 mesiacov**

Táto skupina UoZ ako jediná medzi sledovanými rizikovými skupinami zaznamenáva v priebehu sledovaného 6-ročného obdobia nárast (výnimkou je rok 2012 v okrese Tvrdošín). V okrese Námestovo UoZ v evidencii nad 12 mesiacov tvoria 47,90% všetkých UoZ, v okrese Tvrdošín 43,24% všetkých UoZ. Pracovnú integráciu týchto UoZ značne komplikuje pokles vnútornej motivácie ako aj oslabenie odborných zručností, vzdelanostných a kvalifikačných predpokladov.

* **UoZ so zdravotným postihnutím**

Táto skupina UoZ je zo sledovaných znevýhodnených skupín UoZ najmenšia a tvorí ju 5,24% UoZ z celkového počtu UoZ v okrese Námestovo a 3,91 % UoZ z celkového počtu UoZ v okrese Tvrdošín. V obidvoch okresoch sme zaznamenali nárast tejto skupiny zUoZ.

* **UoZ, ktorý najmenej 12 po sebe nasledujúcich kalendárnych mesiacov pred zaradením do evidencie UoZ nemal pravidelne platené zamestnanie**

Novela zákona o službách zamestnanosti účinná od 1. mája 2013 rozšírila zavedením tohto znevýhodnenia skupinu znevýhodnených UoZ. V obidvoch okresoch tvorí uvedená skupina zUoZ najväčší podiel na celkovom počte UoZ a to v okrese Námestovo až 71,46% a v okrese Tvrdošín 73,44%.

**2.6 Politika trhu práce**

* + 1. **Sprostredkovanie zamestnania**
* **Agentúry dočasného zamestnania**

V pôsobnosti ÚPSVaR Námestovo mali platné povolenia na svoju činnosť v I. polroku 2014 tieto agentúry dočasného zamestnávania:

* A. G. Trade Slovakia s.r.o., Námestovo
* Silvester-95, s.r.o., Námestovo
* Strešné centrum, s.r.o., Vavrečka
* J&B Credit, s.r.o., Námestovo
* E+G, spol. s r.o., Tvrdošín
* **Agentúry podporovaného zamestnávania**

V pôsobnosti ÚPSVaR Námestovo – okres Námestovo a v okres Tvrdošín nevykonávala svoju činnosť k 31.08.2014 **žiadna** agentúra podporovaného zamestnávania.

* **Sprostredkovanie zamestnania za úhradu**

V pôsobnosti ÚPSVaR Námestovo pôsobili v roku 2014 títo sprostredkovatelia zamestnania za úhradu:

**okres Námestovo okres Tvrdošín**

* A.G. trade Slovakia s.r.o., Námestovo - DOMOTHERM, s.r.o., Liesek
* PT – Interim, s.r.o., Námestovo - Ing. Milan Koleják, Liesek
* Strešné centrum, s.r.o., Vavrečka - Jozef Labdík, Nižná
* Mňamka s.r.o., Vasiľov - ZAMI Consulting s.r.o., Tvrdošín

V priebehu roka 2014 začali vykonávať sprostredkovateľskú činnosť za úhradu Lanard s.r.o., Námestovo a Anna Mikulášeková Tvrdošín. Svoju činnosť v oblasti sprostredkovania zamestnania za úhradu ukončil RADASTAV s.r.o., Novoť a od septembra 2014 na obdobie troch rokov svoju činnosť pozastavil Mgr. Peter Sojčák Tvrdošín.

* **Zamestnávanie štátnych príslušníkov tretích krajín v územnej pôsobnosti ÚPSVaR Námestovo :**

Na základe vydaných potvrdení o možnosti obsadenia VPM a udelených povolení na zamestnanie v územnom obvode ÚPSVR Námestovo k 31.12.2014 pracovalo 9 štátnych príslušníkov tretích krajín, z toho:

**okres Námestovo - 6 povolení:** 3 občania Macedónska a 3 občania Ukrajiny

**okres Tvrdošín - 3 povolenia:** 1 občan Bieloruska, 2 občania Ukrajiny.

**Zamestnávanie občanov Európskej únie a štátnych príslušníkov tretích krajín, u ktorých sa podľa § 23a zákona č.5/2004 o službách zamestnanosti nevyžaduje potvrdenie o možnosti obsadenia VPM a povolenia na zamestnanie.**

Na základe predložených informačných kariet zamestnávateľmi v územnom obvode

ÚPSVaR Námestovo k 31. 12. 2014 pracovalo:

* **37 občanov Európskej únie** z toho: 1 občan Belgicka, 1 občan Slovinka, 1 občan Bulharska, 2 občania Francúzska, 2 občania Holandska, 3 občania Portugalska, 4 občania Rumunska, 5 občania Českej republiky a 18 občania Poľska;
* **8 štátnych príslušníkov tretích krajín, u ktorých sa podľa §23a zákona 5/2004 o službách zamestnanosti nevyžaduje potvrdenie o možnosti obsadenia VPM a povolenie na zamestnanie** z toho: 1 občan Afganistanu, 1 občan Moldavska, 1 občan Bosny a Hercegoviny, 1 občan Macedónska, 1 občan Bieloruska, 1 občan Palestíny a 2 občania Ukrajiny.

**2.6.2 Uplatňovanie nástrojov aktívnej politiky trhu práce v roku 2014**

Hlavnou úlohou aktívnej politiky trhu práce (APTP) je uľahčiť nezamestnaným UoZ umiestnenie sa na trhu práce a prostredníctvom špecifických nástrojov udržiavať schopnosť pracovať a udržať si miesto na trhu práce. Nástroje APTP sú orientované na podporu zamestnanosti, zvyšovanie zamestnateľnosti UoZ a podporu udržania existujúcich pracovných miest (PM). V rámci APTP sa realizujú opatrenia, programy, projekty a aktivity, ktoré uľahčujú integráciu a reintegráciu UoZ na trh práce prostredníctvom nástrojov aktívnych opatrení trhu práce (AOTP) a to najmä znevýhodnených skupín UoZ. Nástroje AOTP tiež napomáhajú aj rozvoju podnikania podporou vytvárania nových PM samozamestnaním a vytváraním nových resp. udržaním vytvorených PM u zamestnávateľov. Väčšina nástrojov AOTP bola realizovaná prostredníctvom národných projektov (NP) z Európskeho sociálneho fondu (ESF) v rámci OP ZaSI. Tieto nástroje AOTP boli spolufinancované z prostriedkov ŠR SR v pomere ESF 85 % : 15 % ŠR. Časť nástrojov bola financovaná len zo zdrojov ŠR SR.

**2.6.2.1 Zvyšovanie zamestnateľnosti**

Nástroje AOTP na zvyšovanie zamestnateľnosti súorientované na potenciál pracovnej sily, zvyšovanie zamestnateľnosti a pracovnej mobility čiže na ponukovú stránku trhu práce:

**§ 32 ods. 12 písm. d) - príspevok na poskytnutie náhrady časti cestovných výdavkov UoZ, ktoré súvisia s absolvovaním vstupného pohovoru alebo výberového konania u zamestnávateľa**

Účelom použitia príspevku je náhrada časti cestovných výdavkov v prípade, ak sa UoZ zúčastnil výberového konania prípadne pracovného pohovoru alebo sa zúčastnil na skupinovom sprostredkovaní zamestnania, ktoré organizovalo Ústredie PSVaR, alebo ÚPSVaR na území SR pre zamestnávateľa alebo pre zamestnávateľa z členského štátu Európskej únie. V roku 2014 boli finančné prostriedky na uvedený nástroj poskytované len zo ŠR. V roku 2014 v porovnaní s rokom 2013 bol zaznamenaný mierny pokles celkového počtu podporených UoZ .

|  |  |  |
| --- | --- | --- |
| **§ 32 ods. 12 písm. d)** | **Počet podporených UoZ** | **Celková výška poskytnutých príspevkov** |
| 133 | 1 487,90 € |

**§ 46 - vzdelávanie a prípravu pre trh práce uchádzača**

Zlepšenie zamestnateľnosti uchádzačov o zamestnanie prostredníctvom vzdelávania a prípravy pre trh práce s cieľom posilniť ich konkurencieschopnosť na trhu pracovných síl a zlepšiť ich atraktivitu pre zamestnávateľov sa javí ako jeden z relatívne účinných nástrojov pracovnej integrácie nezamestnaných osôb a osobitne dlhodobo nezamestnaných ľudí. V sledovanom období však bolo zaradených na tento nástroj AOTP 35 uchádzačov o zamestnanie, ktorí podpísali dohodu v roku 2013 v rámci národných projektov NP III-2/A a NP III-2/B, ktorých trvanie bolo v júni 2014 ukončené. Vzdelávanie a príprava pre trh práce sa realizovalo v roku 2014 v zmysle § 46 ods. (7), a to pre 21 uchádzačov o zamestnanie, ktorí si toto vzdelávanie zabezpečili z vlastnej iniciatívy.

|  |  |  |
| --- | --- | --- |
| **§ 46 ods. 7** | **Počet zaradených UoZ** | **Dohodnutá suma** |
| 21 | 6 979,00 € |

**§ 51 - príspevok na vykonávanie absolventskej praxe**

Účelom absolventskej praxe je získanie alebo prehlbovanie odborných zručností a praktických skúseností u zamestnávateľa, ktoré korešpondujú s dosiahnutým vzdelaním absolventa. Slúži mladým UoZ, ktorí majú síce veľa informácií, no chýbajú im praktické zručnosti, ktoré však zamestnávatelia požadujú. Po jej ukončení môžu nadobudnuté praktické skúseností a teoretické vedomosti viesť k ľahšej pracovnej adaptabilite.

|  |  |  |
| --- | --- | --- |
| **§ 51** | **Počet dohodnutých UoZ** | **Dohodnutá suma** |
| 259 | 192 603,94 € |

**§ 52 - Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj**

Nástroj slúži na podporovanie a udržiavanie pracovných návykov dlhodobo nezamestnaných UoZ, ktorí sú poberateľmi dávky v hmotnej núdzi a príspevkov k dávke v hmotnej núdzi, ktorú po splnení stanovených podmienok navyšuje. Účelom nástroja je aktivizovať tých UoZ, ktorí majú problém so začlenením sa na trh práce. V roku 2014 boli finančné prostriedky na uvedený nástroj poskytované v rámci NP. V roku 2014 v porovnaní s rokom 2013 bol zaznamenaný výrazný nárast celkového počtu znevýhodnených UoZ.

|  |  |  |
| --- | --- | --- |
| **§ 52** | **Počet zaradených UoZ** | **Dohodnutá suma** |
| 144 | 21 081,80 € |

**§52a - príspevok na aktivačnú činnosť**

Príspevok je zameraný na aktiváciu UoZ, ktorí vykonávaním dobrovoľníckej činnosti získavajú praktické skúseností pre potreby trhu práce. Dobrovoľníckou službou UoZ poskytujú pomoc najmä pri starostlivosti o nezaopatrené deti, občanov so ZP, v oblasti sociálnych služieb ale i pri prírodných a ekologických katastrofách pre mestá, obce ako aj pre neziskové organizácie, nadácie alebo občianske združenia (organizácie, ktoré v uvedených činnostiach nevykazujú zisk). O dobrovoľnícke práce bol v roku 2014 zaznamenaný výrazný nárast oproti roku 2013. Vykonávanie dobrovoľníckej činnosti zabezpečí účastníkom paušálny príspevok vo výške sumy životného minima.

|  |  |  |
| --- | --- | --- |
| **§ 52a** | **Počet zaradených UoZ** | **Dohodnutá suma** |
| 177 | 227 349,45 € |

**2.6.2.2 Zvyšovanie zamestnanosti**

Nástroje AOTP na zvyšovanie zamestnanosti súorientované na dopyt po pracovnej sile formou poskytovania príspevkov pre UoZ a zamestnávateľov na vytváranie nových PM:

**§ 49 príspevok na samostatnú zárobkovú činnosť**

Príspevok na samostatnú zárobkovú činnosť je v základnej filozofii opatrením na vytváranie nových pracovných miest a zároveň určený na rozvoj podnikania. Záujem o súkromné podnikanie a príspevok na SZČ v našom regióne od mája 2013 značne poklesol. Jedným z dôvodov je zmena legislatívy v roku 2013 a prechod uvedeného príspevku z obligatórneho charakteru na fakultatívny. Napriek tomu sme v roku 2014 zaznamenali mierny nárast príspevku v porovnaní s poskytovaním príspevku od mája 2013. Z hľadiska udržania pracovného miesta príspevok patrí medzi najefektívnejší nástroj AOTP.

|  |  |  |
| --- | --- | --- |
| **§ 49** | **Počet vytvorených PM** | **Dohodnutá suma** |
| 106 | 391 837,28 € |

**§ 50 príspevok na podporu zamestnávania znevýhodneného UoZ**

Tento nástroj AOTP podporuje vytváranie nových pracovných miest a zároveň zamestnávanie znevýhodnených UoZ, ktorí majú problém umiestniť sa na trhu práce. Záujem o poskytnutie uvedeného príspevku v roku 2014 výrazne stúpol.

|  |  |  |
| --- | --- | --- |
| **§ 50** | **Počet vytvorených PM** | **Dohodnutá suma** |
| 49 | 246 814,80 € |

**§ 50j – príspevok na podporu miestnej a regionálnej zamestnanosti**

Príspevok na podporu miestnej a regionálnej zamestnanosti bol zavedený v dôsledku zmeny legislatívy v máji 2013 pre zamestnávateľov, ktorými sú obce alebo samosprávne kraje, resp. právnické osoby, ktorých zakladateľom alebo zriaďovateľom je obec alebo samosprávny kraj. Slúži na zamestnávanie znevýhodnených UoZ, ktorými sú UoZ starší ako 50 rokov veku, UoZ vedení v evidencii UoZ najmenej 12 po sebe nasledujúcich mesiacov a UoZ, ktorí dosiahli vzdelanie nižšie ako stredné odborné vzdelanie podľa osobitného predpisu. Počty zaradených UoZ ako aj výška poskytnutých príspevkov sú uvedené v tabuľke:

|  |  |  |
| --- | --- | --- |
| **§ 50j** | **Počet vytvorených PM** | **Dohodnutá suma** |
| 123 | 436 278,66 € |

**§ 56 – príspevok na zriadenie chránenej dielne alebo chráneného pracoviska**

Postoje zamestnávateľov k zamestnávaniu občanov so ZP na otvorenom trhu práce alebo v chránenom zamestnaní v predchádzajúcich rokoch dokumentovali pomerne vysoký sklon zamestnávateľov zamestnávať občanov so ZP. Po novele zákona od mája 2013 sme zaznamenali pokles poskytovania príspevku a tým pokles tvorby pracovných miest.

|  |  |  |
| --- | --- | --- |
| **§ 56** | **Počet vytvorených PM** | **Dohodnutá suma** |
| 13 | 44 976,16 € |

**§ 57 - príspevok občanovi so zdravotným postihnutím na prevádzkovanie alebo vykonávanie samostatnej zárobkovej činnosti**

Príspevok občanovi so ZP na prevádzkovanie alebo vykonávanie SZČ patrí k jedným z príspevkov s vysokou úspešnosťou udržania sa na trhu práce UoZ so ZP. V porovnaní s predchádzajúcimi rokmi sme zaznamenali výrazný pokles vo vytváraní nových PM cez §57.

|  |  |  |
| --- | --- | --- |
| **§ 57** | **Počet vytvorených PM** | **Dohodnutá suma** |
| 7 | 31 039,23 € |

**2.6.2.3 Udržanie existujúcich pracovných miest**

Medzi nástroje AOTP zamerané na podporu udržania zamestnancov v zamestnaní, udržanie existujúcich PM a predchádzanie zrušenia PM patria:

**§ 53 – príspevok na dochádzku za prácou**

Hlavným účelom tohto príspevku je podpora motivácie k pracovnej mobilite a flexibilite vo vzťahu k trhu práce. Príspevok na dochádzku za prácou využíva veľa UoZ, ktorí sa zamestnali, poprípade začali vykonávať samostatnú zárobkovú činnosť.

|  |  |  |
| --- | --- | --- |
| **§ 53** | **Počet podporených UoZ** | **Dohodnutá suma** |
| 240 | 50 942,92 € |

**§ 53a príspevok na presťahovanie za prácou**

Účelom príspevku je podporiť využívanie presťahovania za prácou ako formy pracovnej mobility na riešenie nedostatku pracovnej sily v regiónov. Tento príspevok, ako znázorňuje tabuľka je jedným z najmenej využívaných nástrojov AOTP.

|  |  |  |
| --- | --- | --- |
| **§ 53a** | **Počet podporených UoZ** | **Dohodnutá suma** |
| 4 | 4 143,70 € |

**§ 60 - príspevok na úhradu prevádzkových nákladov chránenej dielne alebo chráneného pracoviska**

Účelom príspevku je úhrada nákladov spojených so zabezpečovaním činnosti chránenej dielne alebo chráneného pracoviska. Príspevok sa poskytuje zamestnávateľom, ktorí zamestnávajú občanov so ZP a SZČO so ZP, ktorí sú už uplatnení na otvorenom trhu práce prostredníctvom prevádzkovania živnosti. Jeho poskytovaním sa predchádza zvyšovaniu nezamestnanosti, pretože uvedený nástroj AOTP je zameraný na podporu udržania existujúceho pracovného miesta a tým nedochádza k jeho zrušeniu. V roku 2014 bol zaznamenaný nárast poskytovania príspevku oproti roku 2013.

|  |  |  |
| --- | --- | --- |
| **§ 60** | **Počet podporených PM** | **Dohodnutá suma** |
| U zamestnávateľov | 423 | 253 310,16 € |
| SZČO so ZP | 126 | 73 657,55 € |

Osobitné postavenie v rámci APTP má nástroj na programy a projekty, kde sa vytvoril priestor najmä na regionálne projekty, riešiace individuálne potreby a špecifiká trhu práce v jednotlivých územných obvodoch úradov.

**§ 54 Projekty a programy**

Za aktívne opatrenia na trhu práce sa považujú aj národné projekty, ktoré schvaľuje ministerstvo a realizuje ústredie alebo úrad. V rámci § 54 sa realizovali v roku 2014 nasledujúce národné projekty: NP XX – Podpora vytvárania pracovných miest v samospráve, NP XXI – Podpora vytvárania pracovných miest, NP XXI/A – Podpora vytvárania pracovných miest, NP XXI/B – Podpora vytvárania pracovných miest – 3 a NP XXXIV-2 – Podpora rozvoja regionálnej zamestnanosti bez BSK . Cieľom týchto projektov bolo vytvoriť čiastkové systémové riešenie v rámci podpory zamestnávania UoZ ako aj zvýšiť motiváciu zamestnávateľov vytvárať pracovné miesta pre evidovaných nezamestnaných a rozvíjať miestnu a regionálnu zamestnanosť.

|  |  |  |
| --- | --- | --- |
| **NP XX** | **Počet vytvorených PM** | **Dohodnutá suma** |
| 8 | 31 661,26 € |
| **NP XXI** | **Počet vytvorených PM** | **Dohodnutá suma** |
| 9 | 49 306,32 € |
| **NP XXI/A** | **Počet vytvorených PM** | **Dohodnutá suma** |
| 2 | 10 956,96 |
| **NP XXI/B** | **Počet vytvorených PM** | **Dohodnutá suma** |
| 16 | 91 370,88 € |
| **NP XXXIV-2 (NP Regional)** | **Počet vytvorených PM** | **Dohodnutá suma** |
| 21 | 56 629,20 € |

Aktívna politika trhu práce sa na ÚPSVR Námestovo uplatňuje všetkými svojimi prostriedkami, ktorými sú poradenstvo, vzdelávanie a prípravu pre trh práce, priama podpora zamestnávateľov, samostatnej zárobkovej činnosti, schémy podpory vytvárania pracovných miest a aktivácia.

SWOT analýza politiky zamestnanosti a politiky trhu práce

# **Silné stránky**

* komplexné územné pokrytie regiónu službami zamestnanosti,
* záujem orgánov samosprávy na riešení zamestnanosti obyvateľov v regióne,
* potenciál nových zdrojov zamestnanosti v sektore služieb a malého a stredného podnikania,
* možnosti čerpania finančných prostriedkov z európskych zdrojov,
* výborné podmienky pre rozvoj turistiky a cestovného ruchu,
* vysoká miera ochoty ekonomicky aktívneho obyvateľstva k územnej mobilite v rámci SR aj mimo SR do štátov EÚ.
* vysoká miera flexibility a mobility pracovnej sily
* priaznivá veková štruktúra
* miera nezamestnanosti primeraná vo vzťahu k celoslovenskej miere evidovanej nezamestnanosti

# **Slabé stránky**

* vysoká úroveň dlhodobej nezamestnanosti, problém uplatnenia sa na TP absolventov škôl, mladých ľudí a osôb s nízkym stupňom vzdelania,
* nezamestnanosť UoZ nad 50 rokov
* nedostatočne rozvinuté poradenské a vzdelávacie služby pre oblasť podnikania,
* sústredenosť strategických podnikov len do niekoľkých miest a obcí /Námestovo, Trstená, Tvrdošín, Nižná/ a s tým spojené problematické dochádzanie za prácou zo vzdialenejších obcí regiónu – nevýhoda hlavne pre ženy,
* nízke mzdy v regióne nedovoľujú flexibilné formy zamestnávania občanov.

# **Ohrozenia**

* slabá motivácia uchádzačov o zamestnanie,
* prehlbovanie nerovnováhy na trhu práce a rast dlhodobej nezamestnanosti,
* nedostatočné ponuky pracovných príležitostí v regióne,
* prehlbovanie štrukturálnych rozdielov medzi dopytom a ponukou práce,
* negatívny vývoj skupiny absolventov škôl pri uplatnení sa na trhu práce,
* odchod ľudí s vyšším vzdelaním do ekonomicky silnejších oblastí SR a štátov EÚ,
* orientácia priemyselnej výroby na elektrotechnický a strojárenský priemysel,
* stagnácia odevného priemyslu v regióne,
* využívanie zamestnávania UoZ na dohody o prácach vykonávaných mimo pracovného pomeru,
* veľkí zamestnávatelia kooperujú na výrobe automobilov – vývoj na automobilovom trhu

**Príležitosti**

* zvýšenie ekonomickej, ekologickej a kultúrnej úrovne obcí a miest v regióne,
* posilnenie systémov a štruktúr na zníženie dlhodobej nezamestnanosti a nezamestnanosti znevýhodnených účastníkov na trhu práce,
* prehĺbenie spolupráce so sociálnymi a regionálnymi partnermi pri rozvíjaní miestnej zamestnanosti,
* intenzívna spolupráca školského systému a zamestnávateľskej sféry s cieľom prispôsobiť obsah a rozsah vzdelávania požiadavkám trhu práce,
* rast neštátneho neziskového sektora v oblasti sociálnych služieb,
* využiť finančné zdroje zo štrukturálnych fondov EÚ na zvýšenie konkurencieschopnosti pracovnej sily.